Air berkarbonat

Air bergas –juga dikenali sebagai air belanda, (air) seltzer, atau air soda– adalah air yang dimasukkan gas karbon dioksida bertekanan tinggi. Air jenis ini barangkalinya mempunyai bahan penambah seperti natrium klorida, natrium bikarbonat atau bahan yang seumpamanya, air seltzer pula hampir selalunya terdiri dari air dan karbon dioksida tanpa bahan tambahan lain. Pengkarbonatan adalah proses menyebabkan air menjadi berbuih. Kebanyakan air bergas dijual dalam botol sedia diminum seperti minuman ringan, tetapi ia juga boleh disediakan di rumah dengan menggunakan alat pembuat soda. 

Air bergas telah dicipta oleh Joseph Priestley pada tahun 1767 ketika beliau menemukan kaedah yang menyuntikkan air dengan karbon dioksida selepas menggantung mangkuk air di atas tong bir di tempat pembuatan bir di Leeds, England. Beliau menulis mengenai "rasa kepuasan yang aneh" sewaktu meminum air tersebut, dan beliau kemudiannya menerbitkan sebuah laporan bertajuk Impregnating Water with Fixed Air ("Mengisi Air dengan Udara Tetap [Karbon Dioksida]") pada tahun 1772.

Sifat kimia dan fizik 
Gas karbon dioksida  larut dalam air pada kepekatan rendah (0.2–1.0%) menghasilkan asid karbonik (H2CO3) berdasarkan tindak balas berikut:
 H2O (cecair) + CO2 (gas) ⇌ H2CO3 (akueus)
Asid yang terkandung dalam air ini memberikan sedikit rasa masam (disebabkan oleh asid karbonik). Aras pH antara 3 dan 4 dikira antara keasidan jus epal dan jus oren tetapi kurang daripada asid perut. Tubuh badan manusia mengekalkan keseimbangan pH melalui homeostasis asid–bes, dan ia tidak akan terganggu oleh pengambilan air berkarbonat yang kosong. Keasidan air ini akan dikurangkan jika garam alkali seperti natrium bikarbonat, kalium bikarbonat atau kalium sitrat ditambahkan ke dalamnya.

Kesan kepada kesihatan 
Air berkarbonat memberikan sedikit kesan pada kesihatan manusia dengan sendirinya. Sifat air bergas agak berasid namun ia cepat dineutralkan oleh air liur. Minuman ringan adalah kira-kira 100 kali lebih menghakis kepada gigi berbanding air berkarbonat yang biasa.

Air ini boleh meningkatkan gejala kembung perut dan pengumpulan gas daripada sindrom rengsa usus akibat pelepasan karbon dioksida dalam saluran pencernaan. Ia tidak tampak meninggalkan kesan pada penyakit refluks gastroesofagus. Terdapat bukti sementaraan bahawa air berkarbonat boleh melegakan sembelit pada mereka yang pernah menghidap angin ahmar.

Rujukan 

Kebudayaan British
Minuman ringan